62022TJ0498_RES
Byla T‑498/22
(Ištraukų skelbimas)
Melnichenko
prieš
Europos Sąjungos Tarybą
2025 m. vasario 26 d. Bendrojo Teismo (pirmoji išplėstinė kolegija) sprendimas
„Bendra užsienio ir saugumo politika – Ribojamosios priemonės, taikytinos atsižvelgiant į Rusijos veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi – Lėšų įšaldymas – Leidimo atvykti į valstybių narių teritoriją apribojimai – Asmenų, subjektų ir organizacijų, kuriems taikomas lėšų bei ekonominių išteklių įšaldymas ir leidimo atvykti į valstybių narių teritoriją apribojimai, sąrašas – Ieškovės pavardės įtraukimas į sąrašą ir palikimas jame – Sąvoka „susijęs asmuo ar subjektas“ – Sprendimo 2014/145/BUSP 2 straipsnio 1 dalies pabaiga – Neteisėtumu grindžiamas prieštaravimas – Vertinimo klaida – Pagrindinės teisės – Proporcingumas“
Institucijų aktai – Motyvavimas – Pareiga – Apimtis – Ribojamosios priemonės, taikomos atsižvelgiant į padėtį Ukrainoje – Tam tikrų asmenų ir subjektų lėšų įšaldymas, atsižvelgiant į padėtį Ukrainoje – Pareiga nurodyti tokią priemonę pateisinančius specifinius ir konkrečius motyvus – Sprendimas, kurio priėmimo kontekstas žinomas suinteresuotajam asmeniui ir dėl to leidžiantis jam suprasti dėl jo priimtos priemonės reikšmę
(SESV 296 straipsnio antra pastraipa; Tarybos sprendimas 2014/145/BUSP, iš dalies pakeistas sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811; Tarybos reglamentai Nr. 269/2014, 2022/878, 2022/1529, 2023/571 ir 2023/806)
(žr. 33–41 punktus)
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Lėšų įšaldymas – Teisė į gynybą – Kaltę patvirtinančių įrodymų pateikimas – Pirminis sprendimas, kuriuo ieškovo pavardė įtraukta į asmenų, kuriems taikomos šios priemonės, sąrašą – Nepranešimas asmeniškai – Netikėtumas – Teisės būti išklausytam pažeidimas – Nebuvimas
(Europos Sąjungos pagrindinių teisių chartijos 41 straipsnio 1 dalis; Tarybos sprendimas 2014/145/BUSP, iš dalies pakeistas sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811; Tarybos reglamentai Nr. 269/2014, 2022/878, 2022/1529, 2023/571 ir 2023/806)
(žr. 49–51 punktus)
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Ribojamųjų priemonių priėmimo kriterijai – Asmuo, subjektas ar įstaiga, susiję su asmeniu, kuris įtrauktas į skundžiamo sprendimo priede esantį sąrašą – Teisinio saugumo principo, pagal kurį teisės normų pasekmės turi būti aiškios, tikslios ir galimos numatyti, paisymas
(ESS 21 straipsnio 2 dalies c punktas; Tarybos sprendimo 2014/145/BUSP, iš dalies pakeisto sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811, 2 straipsnio 1 dalis; Tarybos reglamentų Nr. 269/2014, 2022/878, 2022/1529, 2023/571 ir 2023/806 3 straipsnio 1 dalis)
(žr. 60, 65–69 punktus)
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Ribojamųjų priemonių priėmimo kriterijai – Asmuo, subjektas ar įstaiga, susiję su asmeniu, kuris įtrauktas į skundžiamo sprendimo priede esantį sąrašą – Sąvoka „susijęs asmuo ar subjektas“ – Bendri interesai – Patikos teise valdomo turto nuosavybės teisė arba kontrolė – Ekonominiai ryšiai
(Tarybos sprendimo 2014/145/BUSP, iš dalies pakeisto sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811, 2 straipsnio 1 dalis; Tarybos reglamentų Nr. 269/2014, 2022/878, 2022/1529, 2023/571 ir 2023/806 3 straipsnio 1 dalis)
(žr. 62–64, 97–102 punktus)
Europos Sąjunga – Teisminė institucijų aktų teisėtumo kontrolė – Ribojamosios priemonės, taikomos atsižvelgiant į padėtį Ukrainoje – Kontrolės apimtis – Priemonės pagrįstumo įrodymas – Kompetentingos Sąjungos institucijos pareiga kilus ginčui įrodyti motyvų, nurodytų dėl atitinkamų asmenų arba subjektų, pagrįstumą – Vertinimo klaida – Nebuvimas
(Europos Sąjungos pagrindinių teisių chartijos 47 straipsnis; Tarybos sprendimo 2014/145/BUSP, iš dalies pakeisto sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811, 2 straipsnio 1 dalis; Tarybos reglamentų Nr. 269/2014, 2022/878, 2022/1529, 2023/571 ir 2023/806 3 straipsnio 1 dalis)
(žr. 72–74, 92–96 punktus)
Europos Sąjunga – Teisminė institucijų aktų teisėtumo kontrolė – Ribojamosios priemonės, taikomos atsižvelgiant į padėtį Ukrainoje – Kontrolės apimtis – Ieškovo įtraukimas į skundžiamo sprendimo priede esantį sąrašą dėl jo sąsajos su kitu į šį sąrašą įtrauktu asmeniu – Visuomenei prieinami dokumentai – Įrodomoji galia – Laisvo įrodymų vertinimo principas
(Tarybos sprendimas 2014/145/BUSP, iš dalies pakeistas sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811; Tarybos reglamentai Nr. 269/2014, 2022/878, 2022/1529, 2023/571 ir 2023/806)
(žr. 78, 82–87 punktus)
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Draudimas atvykti į šalį ir vykti per ją tranzitu, taip pat tam tikrų asmenų ir subjektų lėšų įšaldymas, atsižvelgiant į padėtį Ukrainoje – Teisės į privataus gyvenimo, teisės į nuosavybę ir teisės laisvai judėti Sąjungoje apribojimai – Leistinumas – Sąlygos
(Europos Sąjungos pagrindinių teisių chartijos 7 straipsnis, 17 straipsnio 1 dalis ir 45 straipsnis; Tarybos sprendimas 2014/145/BUSP, iš dalies pakeistas sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811; Tarybos reglamentai Nr. 269/2014, 2022/878, 2022/1529, 2023/571 ir 2023/806)
(žr. 107–111 punktus)
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Tam tikrų asmenų ir subjektų lėšų įšaldymas, atsižvelgiant į padėtį Ukrainoje – Teisės į privataus ir šeimos gyvenimo gerbimą ir teisės į nuosavybę apribojimas – Proporcingumo principo pažeidimas – Nebuvimas
(Europos Sąjungos pagrindinių teisių chartijos 7 straipsnis, 17 straipsnis ir 52 straipsnio 1 dalis; Tarybos sprendimas 2014/145/BUSP, iš dalies pakeistas sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811; Tarybos reglamentai Nr. 269/2014, 2022/878, 2022/1529, 2023/571 ir 2023/806)
(žr. 112–119 punktus)
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Draudimas atvykti į šalį ir vykti per ją tranzitu, taip pat tam tikrų asmenų ir subjektų lėšų įšaldymas, atsižvelgiant į padėtį Ukrainoje – Teisės laisvai judėti Sąjungoje apribojimas – Proporcingumo principo pažeidimas – Nebuvimas
(Europos Sąjungos pagrindinių teisių chartijos 45 straipsnis ir 52 straipsnio 1 dalis; Tarybos sprendimas 2014/145/BUSP, iš dalies pakeistas sprendimais (BUSP) 2022/883, (BUSP) 2022/1530, (BUSP) 2023/572 ir (BUSP) 2023/811; Tarybos reglamentai Nr. 269/2014, 2022/878, 2022/1529, 2023/571 ir 2023/806)
(žr. 116, 119 punktus)
Santrauka
Savo sprendimu Bendrasis Teismas atmetė Aleksandra Melnichenko pareikštą ieškinį – juo ji prašė panaikinti aktus, kuriais Europos Sąjungos Taryba 2022 m. birželio mėn. (
1
) įtraukė jos pavardę į asmenų ir subjektų, kuriems taikomos ribojamosios priemonės dėl veiksmų, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, sąrašus, o vėliau juose paliko 2022 m. rugsėjo mėn. (
2
) ir 2023 m. kovo bei balandžio mėn. (
3
). Kadangi ieškovė yra valstybės narės pilietė, ši byla leidžia Bendrajam Teismui patikslinti Sąjungos piliečių teisės laisvai judėti ribojimo sąlygas ir paaiškinti, be kita ko, atitinkamų ES sutarties, SESV ir Europos Sąjungos pagrindinių teisių chartijos (toliau – Chartija) nuostatų tarpusavio ryšį, kai įgyvendinant bendrą užsienio ir saugumo politiką (BUSP) buvo nustatyti šios laisvės apribojimai.
Šiame teismo sprendime išnagrinėti klausimai susiję su ribojamosiomis priemonėmis, kurias Sąjunga priėmė dėl 2022 m. vasario 24 d. Rusijos Federacijos įvykdytos karinės agresijos prieš Ukrainą. Ieškovės lėšos ir ekonominiai ištekliai buvo įšaldyti motyvuojant tuo, kad ji susijusi su asmeniu, kurio, kaip įtakingo verslininko, siejamo su ekonomikos sektoriais, užtikrinančiais didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją, pavardė įtraukta į aptariamą sąrašą (
4
).
Grįsdama savo ieškinį ieškovė, be kita ko, rėmėsi Chartijos 45 straipsnio 1 dalyje įtvirtintos teisės laisvai judėti valstybių narių teritorijoje pažeidimu.
Bendrojo Teismo vertinimas
Bendrasis Teismas visų pirma priminė, kad pagal Chartijos 52 straipsnio 2 dalį jos pripažintos teisės, reglamentuojamos Sutartyse, įgyvendinamos jose – nagrinėjamu atveju SESV 20 straipsnio 2 dalies a punkte ir 21 straipsnyje – nustatytomis sąlygomis ir neperžengiant jose nustatytų ribų. Taigi pagal SESV 21 straipsnio 1 dalį teise laisvai judėti ir apsigyventi valstybių narių teritorijoje naudojamasi su sąlyga, kad laikomasi Sutartyse ir joms įgyvendinti priimtose nuostatose nustatytų apribojimų ir sąlygų. Kadangi ši sąlyga taip pat apima ES sutartį ir jai įgyvendinti priimtas nuostatas, naudojimosi Chartijos 45 straipsnio 1 dalyje įtvirtinta Sąjungos piliečių teise laisvai judėti ir apsigyventi apribojimai gali būti nustatyti BUSP srities aktais, kaip antai skundžiamais aktais.
Vis dėlto tam, kad Chartijos 45 straipsnio 1 dalyje įtvirtintų teisių įgyvendinimo apribojimai būtų suderinami su Sąjungos teise, jie turi būti numatyti įstatymo, nekeisti šių teisių esmės, jais turi būti siekiama Sąjungos pripažinto bendrojo intereso tikslo ir jie neturi būti neproporcingi (
5
).
Nagrinėjamu atveju, pirma, Bendrasis Teismas pripažino, kad skundžiamuose aktuose nustatyti ieškovės teisės laisvai judėti valstybių narių teritorijoje apribojimai yra „numatyti įstatymo“, nes jie įtvirtinti, be kita ko, visuotinai taikomuose aktuose (
6
) ir turi aiškų teisinį pagrindą Sąjungos teisėje (
7
).
Antra, Bendrasis Teismas pažymėjo, kad nagrinėjami apribojimai nekeičia ieškovės teisės laisvai judėti valstybių narių teritorijoje esmės. Iš tiesų pagal iš dalies pakeisto Sprendimo 2014/145 1 straipsnio 2 dalį tais apribojimais visų pirma paisoma tarptautinės teisės principo, pagal kurį valstybė negali neleisti savo piliečiams atvykti į jos teritoriją ir joje pasilikti. Be to, aptariami sąrašai nuolat peržiūrimi tam, kad asmenų, kurie nebeatitinka įtraukimo į sąrašą kriterijų, pavardės būtų iš jų išbrauktos (
8
). Galiausiai minėtais apribojimais nepaneigiama pati ši teisė, nes dėl jų tam tikrų asmenų naudojimasis ta teise – konkrečiomis sąlygomis ir dėl jų individualios situacijos – sustabdomas laikinai.
Trečia, nagrinėdamas proporcingumą Bendrasis Teismas pažymėjo, viena vertus, kad nagrinėjami apribojimai yra tinkami BUSP siekiamam bendrojo intereso tikslui pasiekti (
9
), t. y. daryti spaudimą Rusijos valdžios institucijoms, kad jos nutrauktų Ukrainą destabilizuojančius veiksmus ir politiką.
Kita vertus, jis konstatavo, kad ieškovė neįrodė, kad Taryba galėjo imtis mažiau suvaržančių, bet tokių pat tinkamų, priemonių, kaip nustatytosios. Be to, jis priminė, kad nagrinėjamų ribojamųjų priemonių taikymui numatyta išimčių sistema, pagal kurią valstybėms narėms leidžiama netaikyti nustatytų priemonių, be kita ko, kai asmens kelionė pateisinama skubiu humanitariniu poreikiu (
10
). Taigi, atsižvelgiant į šiomis priemonėmis siekiamų tikslų svarbą, nagrinėjami apribojimai nėra akivaizdžiai neproporcingi. Remdamasis tuo, kas išdėstyta, Bendrasis Teismas padarė išvadą, kad nagrinėjami apribojimai atitinka Chartijos 52 straipsnio 1 dalies sąlygas.
Atsižvelgdamas į šią išvadą Bendrasis Teismas taip pat atmetė ieškovės argumentą dėl jos išvestinės teisės gyventi valstybėje narėje siekiant užtikrinti jos mažamečių vaikų naudojimąsi teise gyventi šalyje (
11
). Šiuo argumentu negalima veiksmingai remtis, nes ieškovė turi savarankišką teisę laisvai judėti ir apsigyventi valstybių narių teritorijoje ir kad naudojimosi šia savarankiška teise apribojimas yra pripažintas pateisinamu.
Galiausiai tiek, kiek ieškovė remiasi nestabilia savo vaikų padėtimi, siekdama įrodyti tariamai neproporcingą jos pačios teisės laisvai judėti Sąjungoje apribojimą, Bendrasis Teismas atmetė šį argumentą kaip nepagrįstą ir priminė nacionalinės valdžios institucijų pareigą Sprendimo 2014/145 nuostatas, susijusias su humanitarinėmis išimtimis, aiškinti atsižvelgiant į Chartijos 24 straipsnio 2 dalį ir visų pirma paisant vaiko interesų.
(
1
)	2022 m. birželio 3 d. Tarybos sprendimas (BUSP) 2022/883, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 153, 2022, p. 92), ir 2022 m. birželio 3 d. Tarybos įgyvendinimo reglamentas (ES) 2022/878, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 153, 2022, p. 15) (toliau kartu – pradiniai aktai).
(
2
)	2022 m. rugsėjo 14 d. Tarybos sprendimas (BUSP) 2022/1530, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 239, 2022, p. 149), ir 2022 m. rugsėjo 14 d. Tarybos įgyvendinimo reglamentas (ES) 2022/1529, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 239, 2022, p. 1) (toliau kartu – 2022 m. rugsėjo mėn. aktai dėl palikimo sąrašuose).
(
3
)	2023 m. kovo 13 d. Tarybos sprendimas (BUSP) 2023/572, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 75 I, 2023, p. 134), ir 2023 m. kovo 13 d. Tarybos įgyvendinimo reglamentas (ES) 2023/571, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 75 I, 2023, p. 1; toliau kartu – 2023 m. kovo mėn. aktai dėl palikimo sąrašuose), taip pat 2023 m. balandžio 13 d. Tarybos sprendimas (BUSP) 2023/811, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 101, 2023, p. 67), ir 2023 m. balandžio 13 d. Tarybos įgyvendinimo reglamentas (ES) 2023/806, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 101, 2023, p. 1; toliau kartu – 2023 m. kovo ir balandžio mėn. aktai dėl palikimo sąrašuose).
(
4
)	Žr. 2014 m. kovo 17 d. Tarybos sprendimo 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014, p. 16), iš dalies pakeisto 2022 m. vasario 25 d. Tarybos sprendimu (BUSP) 2022/329 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 50, 2022, p. 1), 2 straipsnio 1 dalies a ir g punktus, taip pat 2014 m. kovo 17 d. Tarybos reglamento (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014, p. 6), iš dalies pakeisto 2022 m. vasario 25 d. Tarybos reglamentu (ES) 2022/330 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 51, 2022, p. 1), 3 straipsnio 1 dalies a ir g punktus.
(
5
)	Chartijos 52 straipsnio 1 dalis.
(
6
)	Iš dalies pakeistas Sprendimas 2014/145 ir iš dalies pakeistas Reglamentas Nr. 269/2014.
(
7
)	ESS 29 straipsnis ir SESV 215 straipsnis.
(
8
)	Iš dalies pakeistas Sprendimo 2014/145 6 straipsnis.
(
9
)	SESV 21 straipsnio 2 dalies b ir c punktai.
(
10
)	Iš dalies pakeisto Sprendimo 2014/145 1 straipsnio 6 dalis.
(
11
)	2004 m. spalio 19 d. Sprendimas Zhu ir Chen (C‑200/02, EU:C:2004:639, 46 punktas).